

**PROCEDURĂ OPERAȚIONALĂ PRIVIND INSTRUREA LOTULUI CARE VA REPREZENTA JUDEȚUL BACĂU, LA OLIMPIADA NAȚIONALĂ DE FIZICĂ TÂRGU JIU - 2017.**

 **1. SCOPUL PROCEDURII**

 Prezenta procedură stabilește respectarea cadrului legal al deplasării din județul Bacău în județul Gorj și a normelor de conduită ale elevilor și profesorilor însoțitori pe toată perioada desfășurării Olimpiadei Naționale de Fizică;

**2. DOCUMENTE DE REFERINȚĂ**

**2.1. LEGISLAȚIE SPECIFICĂ EDUCAȚIEI:**

- Legea Educației Naționale;

 - Legea nr. 1/2011;

- Regulament specific privind organizarea şi desfăşurarea olimpiadei de fizică nr. 27990/03.02.2015;

- ORDIN nr. 3753, din 09.02.2011, privind aprobarea unor măsuri tranzitorii în sistemul național de învățământ;

- Regulamentul de organizare şi funcţionare a unităţilor de învăţământ preuniversitar O.M.Ed.C. nr. 4925/08.09.2005 modificat de OMECTS nr. 6152/2012.

- Metodologia cadru de organizare şi desfăşurare a competiţiilor şcolare aprobată cu O.M.E.C.T.S. nr. 3035/10.01.2012;

- Ordin privind aprobarea Condițiilor de organizare a taberelor, excursiilor, expedițiilor și a altor activități de timp liber în sistemul de învățământ preuniversitar aprobate prin OMEN nr.3060/03.02.2014.

- **ORDIN** n**r.5567 pentru aprobarea Regulamentului de organizare și funcționare a unităților care oferă activitate extrașcolară aprobat prin OMECTS 5567/2011;**

- Regulamentul de organizare si funcționare a unităților de învățământ preuniversitar din România, aprobat prin OMEN nr. 5015/15.12.2014;

- Strategia M.Ed.C. de dezvoltare a activităților educative școlare și extrașcolare-2005;

- ORDIN nr. 5298/1668 din 07.09.2011 pentru aprobarea Metodologiei privind examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate, privind acordarea asistenţei medicale gratuite şi pentru promovarea unui stil de viaţă sănătos aprobată prin Ordin comun nr. nr. 5.298/07.09.2011(MECTS și M.S. nr. 1.668/0912.2011, publicat în M.O. nr. 25 din 12 ianuarie 2012.

**2.2. LEGISLAȚIE SPECIFICĂ MEDICINEI ȘCOLARE**

• Ord. MSF 653/2001 privind asistenţa medicală a preşcolarilor, elevilor şi studenţilor;

• Ord. nr.772 /2004 al Ministrului Sănătăţii pentru completarea O.MSF nr. 653/2001 privind asistenţa medicală a preşcolarilor, elevilor şi studenţilor;

• Ord. MSP nr. 1955 /1995 pentru aprobarea Normelor de igienă privind unităţile pentru ocrotirea, educarea şi instruirea copiilor şi tinerilor;

 • Legea nr.339 /2005 privind regimul juridic al plantelor, substanţelor şi preparatelor stupefiante şi psihotrope – actualizată + OUG 6/2010;

• O.G. nr.53 din 30.01.2000 privind obligativitatea raportării bolilor şi a efectuării vaccinărilor si Legea nr.649 /2001pentru aprobarea ei;

 • Ord. MSF nr.141 /2002 privind reorganizarea reţelei naţionale de supraveghere şi control al bolilor transmisibile;

• ORD. 204 /2007 pentru aprobarea Metodologiei privind eliberarea scutirilor medicale de la orele de educaţie fizică şi sport pentru elevi şi studenţi şi normele sale metodologice de aplicare;

 • H.G.nr.491/1995 privind organizarea taberelor, excursiilor, expediţiilor şcolare şi a altor forme de petrecere a timpului liber pentru preşcolari şi elevi;

• Ord. MSF nr 197/2003 privind organizarea şi funcţionarea comisiilor medicale de orientare şcolar-profesională;

**2.3. ALTE DOCUMENTE LEGISLATIVE**

 - Legea nr. 272/2004 privind protecția și promovarea drepturilor copilului, Completată cu Legea nr. 252013;

- Legislația în vigoare privind asigurarea calității în educație;

- Codul civil al României (Legea nr. 287/2009, art.1349, alin.1,alin.2) privind răspunderea civilă delictuală;

- Ordinele, instrucțiunile, normele, metodologiie și alte documente emise de MEN și alte ministere, cu referire la problemă.

**3. DESCRIEREA PROCEDURII**

 Olimpiada de fizică se desfăşoară în conformitate cu Metodologia Cadru de Organizare şi Desfăşurare a Competiţiilor Şcolare aprobată cu OM nr. 3035/10.01.2012, numită în continuare metodologia cadru. Olimpiada de fizică este organizată de Ministerul Educaţiei Naționale (M.E.N.) în colaborare cu Societatea Română de Fizică (S.R.F.).

 **Art.1.** Etapa naţională a Olimpiadei Naţionale de Fizică este organizată de Ministerul Educaţiei Naționale şi de Inspectoratul Şcolar al Judeţului Gorj. Perioada în care se organizează acest concurs este 23.04.2017 – 28.04.2017.

 **Art.2.** Participanţii la concurs vor avea asupra lor actul de identitate/ certificatul de naştere în original şi în copie, carnetul de elev vizat pe anul şcolar în curs, avizul epidemiologic valabil pentru perioada 23.04.2017 – 28.04.2017 (eliberat cu cel mult 48 de ore înainte de prezentarea la competiţie) şi ecusonul de participant la olimpiadă, care se va primi la cazare.

 (1) Inspectorul şcolar de specialitate din fiecare judeţ va organiza, înaintea etapei naţionale a fiecărei competiţii, o şedinţă la care, alături de profesorii însoţitori, vor participa elevii înscrişi în competiţie şi părinţii/tutorii legali instituiţi ai acestora, pentru elevii minori. În această şedinţă, participanţilor li se aduc la cunoştinţă următoarele reguli:

 a) deplasarea echipei judeţului Bacău se va face cu doi profesori însoţitori, conform normativelor în vigoare. În cazul în care părinţii/tutorii legali instituiţi ai elevului minor asigură, pe cont propriu, deplasarea şi prezenţa elevului la competiţie, aceştia vor da o declaraţie scrisă în care specifică faptul că îşi asumă răspunderea deplasării propriului copil în localitatea în care se desfăşoară competiţia şcolară, fără niciun fel de implicaţii ale organizatorilor;

 b) este obligatorie respectarea programului competiţiei, a regulamentului de ordine interioară stabilit de organizatori la locurile de cazare şi respectiv de concurs, precum şi a regulilor de comportament civilizat;

 c) orice abatere va fi sancţionată conform Regulamentului de organizare şi funcţionare a unităţilor de învăţământ preuniversitar;

 d) contravaloarea oricărui bun distrus sau deteriorat pe parcursul deplasării şi prezenţei la competiţie va fi suportată de cei care au produs paguba;

 e) în cazul abaterilor grave, Comisia centrală a competiţiei naţionale va lua măsura trimiterii elevului acasă, iar părinţii acestuia vor fi chemaţi pentru a-l însoţi. În cazul în care părinţii nu pot asigura însoţirea elevului, aceasta va fi asigurată de către un profesor, cheltuielile fiind suportate de către părinţii elevului.

 (2) La finalul şedinţei, elevul şi un părinte/tutore legal instituit al elevului minor, în cazul elevului minor, vor semna o declaraţie prin care să confirme că li s-au adus la cunoştinţă normele de conduită şi consecinţele nerespectării acestora pentru perioada desfăşurării competiţiei.

 **Art.3.** Pentru desfăşurarea programului în condiţii optime, se impune respectarea unei discipline stricte de către toţi participanţii.

 **Anterior deplasării, toți elevii care participă la ONF au următoarele obligații**:

 1) elevii au obligaţia de a avea un comportament adecvat, conform statutului lor (Regulamentul de organizare şi funcţionare a unităţilor de învăţământ preuniversitar O.M.Ed.C. nr. 4925/08.09.2005 modificat de OMECTS 6152/2012) şi de a participa la toate activităţile din program;

 2) elevii vor respecta programul concursului, orele de activitate şi de odihnă;

 3) elevii au obligaţia de a nu degrada sau distruge spaţiile de cazare şi masă, sălile de clasă, laboratoarele sau obiectivele turistice şi culturale care vor fi vizitate. În caz contrar, daunele vor fi imputate celor vinovaţi. În cazul elevilor minori, acestea vor fi imputate părinţilor sau tutorilor legali;

 4) consumul de băuturi alcoolice, ţigări, precum şi al substanţelor interzise prin lege este strict interzis pe întreaga perioadă de desfăşurare a concursului;

 5) elevii nu au voie să părăsească incinta locaţiei de cazare sau activitatea la care iau parte neînsoţiţi sau fără acordul cadrului didactic însoţitor. Acesta din urmă poartă toată responsabilitatea asupra securităţii şi integrităţii elevilor pe care îi însoţeşte;

 6) elevii nu au voie să deterioreze mobilierul, obiectele sanitare, echipamentele electrice și electronice din dotarea locației;

 7) elevii vor înștiința cadrul didactic însoțitor cu privire la defecțiunile mobilierului, ale obiectelor sanitare, ale echipamentelor electrice și electronice din dotarea locației;

 8) elevii nu au voie să recurgă la remedierea defecțiunilor mobilierului, ale obiectelor sanitare, ale echipamentelor electrice și electronice din dotarea locației;

 9) elevii vor utiliza în siguranță spațiile locației (să nu sară peste scări, să nu coboare pe balustradă, să nu sară pe geam etc.)

 10) elevii nu au voie să utilizeze materiale/produse inflamabile sau cu risc inflamabil;

 11) elevii vor adopta o atitudine sinceră şi onestă în orice situaţie, dar mai ales atunci când se produc incidente; falsa solidaritate se reduce de fapt la complicitate şi tăinuirea adevărului;

 12) fumatul, pentru elevii adulţi, este permis numai în locuri special amenajate;

 13) dacă vor apărea abateri grave de la regulament, organizatorii îşi rezervă dreptul de a lua măsuri pentru părăsirea locului de cazare de către elevul în cauză, iar cheltuielile de deplasare către judeţul de unde acesta provine vor fi suportate de părinţi/tutori legali.

 14) elevii vor informa organizatorul ONF despre orice probleme sau cerințe speciale, probleme medicale, alergii, preferințe în regimul alimentar, obiceiuri religioase speciale etc.;

 15) elevii vor citi atent și vor semna regulamentul ONF, înainte de plecare;

 16) elevii vor prezenta însoțitorului lotului o adeverință medicală eliberată de medicul de familie/medicul școlar care să ateste starea „clinic sănătos”;

 17) elevii vor utiliza, în siguranță, produsele/aparatele de uz personal (deodorante, aparate de bărbierit etc.);

 18) elevii nu vor consuma alimente alterate sau păstrate în condiții neadecvate;

 19) elevii nu vor recurge la acte de violență pe parcursul șederii în Târgu Jiu;

 Profesorul însoţitor va monitoriza permanent elevii şi îi va însoţi în activităţile şi vizitele prevăzute în programul concursului, transportul realizându-se în sistem organizat;

 20. Părăsirea ONF se face numai după ce profesorul care răspunde de judeţ şi implicit Comisia Centrală au primit acordul scris al părinţilor că sunt de acord cu plecarea copilului  şi că pleacă însoţit de unul dintre/ ambii părinţi sau o persoană cu delegare scrisă din parte părinţilor - transportul în siguranţă spre noua destinaţie intră în responsabilitatea persoanei /persoanelor care preiau copilul. Dacă elevul pleacă fără acord sau neînsoţit Comisia Centrală va anunţa poliţia.

 **Art.4.** Elevii şi profesorii însoţitori, participanţi la Olimpiada Naţională de Fizică vor respecta Metodologia – cadru de organizare şi desfăşurare a competiţiilor şcolare aprobată cu O.M.E.N. nr. 3035/10.01.2012.

 **Art.5.** Prezentul regulament este obligatoriu pentru toţi participanţii la activităţile Olimpiadei Naţionale de Fizică.

 **Art.6.** Inspectorii şcolari de specialitate din judeţele participante vor prelucra cu profesorii şi elevii participanţi prezentul regulament, iar aceştia vor semna un angajament de respectare a acestuia, în trei exemplare. Angajamentul este parte integrantă a dosarului olimpiadei. Un exemplar se va preda la locul de cazare, unul va fi păstrat de către profesorul însoţitor, iar cel de-al treilea rămâne la I.Ş.J Bacău, care a avizat participarea.

 Inspector școlar de specialitate,

 Prof. dr. Ovidiu BUHUCIANU